Gámehiseana

Gámehiseana er en fjellvidde i Karasjok kommune i Finnmark. Den ligger sørøst for tettstedet Karasjok, mellom Anárjohkas dalføre i øst, og dalene til sideelvene Gámehisjohka i nord og vest og Iškorasjohka i sør. Gámehiseana er rundt 15 kilometer fra nord til sør og opptil 7 kilometer øst–vest.

Storparten av området ligger mellom 300 og 340 meter over havet, noe høyere helt i vest, hvor det høyeste punktet er Ávžegeaščopma med en høyde på 378 meter. Landskapet på Gámehiseana domineres av de store myrene Gámehisjeakkit, som er omgitt av åpen vidde og glissen skog, som blir tettere ned mot dalene rundt.

Referanser 

Fjell i Karasjok
Fjell under 1000 meter